Bendt Bendtsen (KF), 2003-05-22:
Jeg vil gerne sige, at jeg er meget glad for, at der er en bred enighed om lovforslaget og også om de ændringsforslag, der ligger.
Vi har jo haft en god drøftelse af lovforslaget og ændringsforslagene i dag.
Jeg var faktisk ved at tro, at vi også havde en drøftelse af den energipolitiske redegørelse, men det kommer vi jo tilbage til her senere i eftermiddag.
Når jeg er glad for, at vi har fået en bred aftale på det her område, så er det, fordi vi står over for en større udvikling af vores energiselskaber i fremtiden.
Jeg mener, det er vigtigt, at der er et flertal, der kan holde hele vejen hjem, når vi rykker om på så store interesser.
Jeg kan sige, at regeringen jo allerede er gået i gang med at forberede, hvordan resten af aftalen kan gennemføres.
Det er en stor udfordring at få udmøntet aftalen i lovtekst, og vi tager også højde for det i de kommende drøftelser med energisektoren.
Jeg vil også gerne sige til nogle af de spørgsmål, der er blevet rejst, bl.a. af fru Aase D. Madsen, i dag, at jeg lægger stor vægt på, at vi kan overholde tidsplanen, så et samlet lovforslag kan fremsættes inden udgangen af 2003.
, at jeg er meget enig i de bemærkninger, der er kommet med hensyn til, at vi nu sikrer vores transmissionsselskaber adskilt fra kommercielle interesser.
Det har der også været en bred enighed om i hele Folketinget.
Også det skal vi have affattet inden udgangen af 2003, forhåbentlig i en dialog med parterne på området.
Jeg vil også godt sige til hr. Svend Auken, at regeringen selvfølgelig ønsker, at Danmarks miljømål og de internationale forpligtelser skal opfyldes på den mest omkostningseffektive måde.
Når der nu skal etableres en ny elproduktionskapacitet, så vil vi naturligvis se på, hvordan det kan bidrage til en omkostningseffektiv opfyldelse af miljømålene. Jeg vil også gerne sige, at i vores klimastrategi har vi jo netop noteret os EU's kvotesystem.
EU har fremlagt et forslag til direktiv om forhandling om CO2 og udledningskvoter mellem EU-landene.
Der er i december 2002 opnået enighed i Ministerrådet om direktivet, men endelig behandling i Europa-Parlamentet udestår.
Det indebærer altså, at der i 2005 skal indføres CO2-kvoter for virksomhederne inden for energisektoren,
primært elproducenterne og en række energiintensive industrier
Vi er også godt klar over, at det ikke bliver til priser på overtrædelse af CO2-kvoterne som dem, vi har i dag.
Derfor bliver der selvfølgelig et stort arbejde med at opfylde vores internationale forpligtelser.
Så har jeg også noteret mig, at der står skrevet i betænkningen, at man lægger vægt på, at regeringen ikke løber fra sin aftale og opsiger aftalerne.
Jeg vil meget gerne sige, at der er ingen intentioner om, at regeringen skulle løbe fra aftaler på det her område.
Jeg kan sige endnu en gang, at med den aftale, der nu er indgået, er der selvfølgelig stor forskel på, hvordan vi opfatter tingene.
Det er der jo ikke nogen tvivl om, men jeg mener faktisk, at vi har fået lagt sporene til Danmarks energipolitik i de kommende år.
Der bliver meget, der skal udmøntes i de kommende år.
Vi ved alle sammen, at vi står over for nye forhandlinger om Nordsøen.
Hele vores transmissionssystem skal til at omlægges.
Der er meget, der skal udmøntes, og det ser jeg selvfølgelig frem til at vi i en god dialog kan få på plads.
Der kommer til at pågå ikke så få møder, inden vi kommer så langt.
At der så indimellem er forskelle parterne imellem, skal jeg være den første til at indrømme.
Jeg har jo netop tilkendegivet her i dag, at der kommer til at pågå mange drøftelser i denne her sag.
Jeg har helt klart tilkendegivet, at vi vil opfylde vores internationale forpligtelser, men at det skal foregå på en omkostningseffektiv måde. Jeg har også sagt, at vi nu har fået lagt sporene til en meget bred aftale på energiområdet, udvikling af vores energiselskaber m.v. på en måde, så vi nu får skilt handel og produktion, den kommercielle del fra transmissionsselskaberne og lignende.
Det synes jeg er meget, meget vigtigt for fremtiden.
Jeg har også tilkendegivet, at regeringen har en klimastrategi, der er forskellig fra det, Socialdemokratiet og hr. Svend Auken mener.
Omvendt har jeg sagt, at vi vil, også på en omkostningseffektiv måde, sørge for, at der i tiden fremover skal skabes en forsyningskapacitet, der kan gøre, at vi opretholder vores energisektor på en måde, så vi sikrer både forbrugerne og virksomhederne i fremtiden.
Jeg vil også gerne sige, at vi jo ikke står lige over for at skulle øge forsyningskapaciteten på det her område, og jeg ved også godt, at vi har haft en kamp parterne imellem
om, hvordan det skal se ud.
Vi får CO2-kvoterne, som vi skal rette os efter på den internationale side.
Der har i den senere tid været en del drøftelser
både i pressen og blandt Folketingets medlemmer om længden af de opsigelsesvarsler, forbrugerne har på deres forsikringer.
Jeg vil godt gøre opmærksom på, at regeringen lægger stor vægt på, at der skabes større mobilitet og konkurrence på forsikringsmarkedet, og det blev også fremhævet i »Konkurrenceredegørelse 2002«.
Jeg vil også godt tilkendegive, at jeg har til hensigt at stille et ændringsforslag, der pålægger de forsikringsselskaber, som udbyder forbrugerforsikringer, at tilbyde forbrugerne, at forsikringen kan tegnes med en kort opsigelsesfrist på 30 dage.
Regeringen finder ikke, at det vil være hensigtsmæssigt at begrænse forbrugernes valgfrihed ved at tvinge forsikringsselskaberne til udelukkende at tilbyde forsikringer med et kort opsigelsesvarsel.
Forbrugernes valgfrihed er i denne forbindelse det vigtigste.
Forbrugerne skal omvendt heller ikke afskæres fra at tegne en forsikring med et længere opsigelsesvarsel, hvis denne eksempelvis er billigere; forskellige forbrugere prioriterer jo forskelligt.
Med dette ændringsforslag vil forbrugerne blive sikret en reel mulighed for at vælge forsikringer med kort opsigelsesvarsel, og jeg er sikker på, at konkurrencen mellem forsikringsselskaberne vil sikre, at prisen på forsikringen også er den rigtige.
Justitsministeren er naturligvis indforstået med, at denne ændring gennemføres i dette lovforslag frem for i lovforslaget om ændring af forsikringsaftaleloven.